CELEX: 32017R1751
Language: el
Date: 2017-09-25 00:00:00
Title: Εκτελεστικός κανονισμός (ΕΕ) 2017/1751 του Συμβουλίου, της 25ης Σεπτεμβρίου 2017, για την εφαρμογή του κανονισμού (EE) αριθ. 36/2012 σχετικά με περιοριστικά μέτρα λόγω της κατάστασης στη Συρία

26.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 246/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1751 ΤΟΥ ΣΥΜΒΟΥΛΊΟΥ
   της 25ης Σεπτεμβρίου 2017
   για την εφαρμογή του κανονισμού (EE) αριθ. 36/2012 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (EE) αριθ. 442/2011 (1), και ιδίως το άρθρο 32 παράγραφος 1,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 18 Ιανουαρίου 2012 το Συμβούλιο εξέδωσε τον κανονισμό (ΕΕ) αριθ. 36/2012.
            
         
               (2)
            
            
               Οι πληροφορίες σχετικά με τέσσερα πρόσωπα και μια οντότητα που αναφέρονται στο παράρτημα ΙΙ του κανονισμού (ΕΕ) αριθ. 36/2012 θα πρέπει να επικαιροποιηθούν.
            
         
               (3)
            
            
               Το παράρτημα II του κανονισμού (ΕΕ) αριθ. 36/2012 θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙ του κανονισμού (EΕ) αριθ. 36/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Σεπτεμβρίου 2017.
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  ΕΕ L 16 της 19.1.2012, σ. 1.
   
      ΠΑΡΑΡΤΗΜΑ
      Το παράρτημα ΙΙ του κανονισμού (ΕΕ) αριθ. 36/2012 τροποποιείται ως εξής:
      
                  1.
               
               
                  Στο τμήμα Α («Πρόσωπα»), οι ακόλουθες καταχωρίσεις αντικαθίστανται ως εξής:
                  
                              «236.
                           
                           
                              Saji' Darwish
                              (γνωστός και ως Saji Jamil Darwish· Sajee Darwish· Sjaa Darwis)
                              ()
                           
                           
                              Ημερομηνία γέννησης: 11 Ιανουαρίου 1957
                              Βαθμός: Υποπτέραρχος, Αραβική Πολεμική Αεροπορία της Συρίας
                           
                           
                              Ανώτατος αξιωματικός, με βαθμό υποπτέραρχου, και πρώην διοικητής της 22ης Διεύθυνσης της Αραβικής Πολεμικής Αεροπορίας της Συρίας· βρέθηκε στη θέση αυτή μετά τον Μάιο του 2011. Δραστηριοποιείται στον τομέα της διάδοσης χημικών όπλων και ευθύνεται για τη βίαιη καταστολή εις βάρος του άμαχου πληθυσμού: ως ανώτατος αξιωματικός της Αραβικής Πολεμικής Αεροπορίας της Συρίας και διοικητής της 22ης Διεύθυνσης μέχρι τον Απρίλιο του 2017, είναι υπεύθυνος για τη χρήση χημικών όπλων από αεροσκάφη που επιχειρούν από αεροπορικές βάσεις υπό τον έλεγχο της 22ης Διεύθυνσης, όπως, μεταξύ άλλων, κατά τις επιθέσεις στο χωριό Talmenes οι οποίες, σύμφωνα με τον κοινό μηχανισμό έρευνας, πραγματοποιήθηκαν από ελικόπτερα του καθεστώτος που είχαν βάση το αεροδρόμιο της Χάμα.
                           
                           
                              21.3.2017
                           
                        
                              247.
                           
                           
                              Jayyiz Rayyan Al-Musa
                              (άλλως: Jaez Sawada al-Hammoud al-Mousa· Jayez al-Hammoud al-Moussa)
                              ()
                           
                           
                              Ημερομηνία γέννησης: 1954
                              Τόπος γέννησης: Χάμα, Συρία
                              Βαθμός: Υποπτέραρχος
                           
                           
                              Κυβερνήτης της επαρχίας Hasaka, διορισμένος από τον Bashar al-Assad·συνδέεται με τον Bashar Al-Assad.
                              Κατέχει τον βαθμό του υποπτέραρχου, ανώτατος αξιωματικός και πρώην αρχηγός του επιτελείου της Πολεμικής Αεροπορίας της Συρίας.
                              Ως ανώτατος αξιωματικός της Πολεμικής Αεροπορίας της Συρίας, είναι υπεύθυνος για τη βίαιη καταστολή κατά του άμαχου πληθυσμού στη Συρία, περιλαμβανομένης της χρήσης επιθέσεων με χημικά όπλα από το συριακό καθεστώς κατά τη διάρκεια της θητείας του ως αρχηγού του επιτελείου της Πολεμικής Αεροπορίας της Συρίας, όπως επισημαίνεται στην έκθεση του Κοινού Μηχανισμού Έρευνας που συστάθηκε από τα Ηνωμένα Έθνη.
                           
                           
                              18.7.2017
                           
                        
                              248.
                           
                           
                              Mayzar 'Abdu Sawan
                              (a.k.a.: Meezar Sawan)
                              ()
                           
                           
                              Ημερομηνία γέννησης: 1954
                              Βαθμός: Υποπτέραρχος
                           
                           
                              Ανώτατος αξιωματικός, με βαθμό υποπτέραρχου, και διοικητής της 20ής Μονάδας της Πολεμικής Αεροπορίας της Συρίας, τοποθετημένος μετά τον Μάιο του 2011.
                              Ως ανώτατος αξιωματικός της Πολεμικής Αεροπορίας της Συρίας είναι υπεύθυνος για τη βίαιη καταστολή κατά του άμαχου πληθυσμού, περιλαμβανομένων επιθέσεων κατά κατοικημένων περιοχών από αεροσκάφη που επιχειρούσαν από αεροπορικές βάσεις υπό τον έλεγχο της 20ής Μονάδας.
                           
                           
                              18.7.2017
                           
                        
                              249.
                           
                           
                              Isam Zahr Al-Din
                              (άλλως: Isam Zuhair al-Din, Isam Zohruddin, Issam Zahruddin, Issam Zahreddine, Essam Zahruddin, Issam Zaher Eldin, Issam Zaher al-Deen, Nafed Assadllah )
                              ()
                           
                           
                              Ημερομηνία γέννησης: 1961
                              Τόπος γέννησης: Tarba, Επαρχία As-Suwayda, Συρία
                              Βαθμός: Ταξίαρχος
                           
                           
                              Κατέχει τον βαθμό του ταξίαρχου, ανώτατος αξιωματικός στη Δημοκρατική Φρουρά, τοποθετημένος μετά τον Μάιο του 2011. Ως ανώτατος αξιωματικός του στρατού είναι υπεύθυνος για τη βίαιη καταστολή κατά του άμαχου πληθυσμού, μεταξύ άλλων και κατά την πολιορκία της συνοικίας Baba Amr τον Φεβρουάριο του 2012.
                           
                           
                              18.7.2017»
                           
                        
            
                  2.
               
               
                  Στο τμήμα Α («Οντότητες»), η ακόλουθη καταχώριση αντικαθίσταται ως εξής:
                  
                              «21.
                           
                           
                              Συριακό κέντρο μελετών και ερευνών (CERS)
                              [γνωστό και Συριακό κέντρο μελετών και επιστημονικής έρευνας (CERS), Κέντρο Επιστημονικών μελετών και έρευνας (SSRC), Κέντρο ερευνών Kaboun]
                           
                           
                              
                                          Barzeh Street,
                                       
                                    
                                          PΟ Box 4470,
                                       
                                    
                                          Δαμασκός
                                       
                                    
                           
                              Βοηθά το συριακό στρατό να αποκτά εξοπλισμό που χρησιμεύει στην παρακολούθηση και καταστολή διαδηλωτών.
                              Δραστηριοποιείται στον τομέα της διάδοσης χημικών όπλων και πρόκειται για την κυβερνητική οντότητα που είναι υπεύθυνη για την ανάπτυξη και παραγωγή μη συμβατικών όπλων, συμπεριλαμβανομένων των χημικών όπλων, καθώς και των βλημάτων μεταφοράς τους.
                           
                           
                              1.12.2011»